**ΑΝΑΚΟΙΝΩΣΗ ΓΙΑ ΤΟΥΣ ΦΟΙΤΗΤΕΣ (ΠΡΩΗΝ Τ.Ε.Ι. Δ.Ε.) ΠΟΥ ΕΠΙΘΥΜΟΥΝ ΤΗ ΛΗΨΗ ΠΑΝΕΠΙΣΤΗΜΙΑΚΟΥ ΠΤΥΧΙΟΥ**

Σύμφωνα με την αριθμ. 2/19-3-2021 απόφαση της Κοσμητείας της Σχολής Επιστημών Αποκατάστασης Υγείας, η ένταξη των φοιτητών του πρώην ΤΕΙ Δυτικής Ελλάδας που επιθυμούν να παρακολουθήσουν επιπλέον μαθήματα από το πρόγραμμα σπουδών του αντίστοιχου Τμήματος Πανεπιστημίου και να λάβουν πτυχίο πανεπιστημιακής εκπαίδευσης, θα γίνεται ως εξής:

1**. Για την ένταξη στο χειμερινό εξάμηνο** η ημερομηνία αίτησης θα πρέπει να είναι μέχρι 15/9 και θα πρέπει οι φοιτητές α) να έχουν ολοκληρώσει τα μαθήματά τους στην εξεταστική Ιουνίου, β) να έχουν ολοκληρώσει την Πτυχιακή εργασία τον Μάρτιο και γ) να έχουν υποβάλει το βιβλίο Πρακτικής Άσκησης πριν την 15/9.

2**. Για την ένταξη στο εαρινό εξάμηνο** (για διευκόλυνση των φοιτητών έχει αποφασιστεί μια δεύτερη ημερομηνία μέσα στο ακαδημαϊκό έτος, παρότι δεν προβλεπόταν από το ΦΕΚ), η ημερομηνία αίτησης θα πρέπει να είναι μέχρι 15/1 και θα πρέπει οι φοιτητές α) να έχουν ολοκληρώσει τα μαθήματά στην εξεταστική του Σεπτεμβρίου, β) να έχουν ολοκληρώσει την Πτυχιακή εργασία τον Οκτώβριο και γ) να έχουν υποβάλει το βιβλίο Πρακτικής Άσκησης μέχρι τέλη του έτους-Δεκέμβριο κάθε έτους.

**Προϋποθέσεις αίτησης ένταξης**:οι φοιτητές **να μην έχουν υπερβεί το 12ο** **εξάμηνο** ,να **έχουν ολοκληρώσει όλες τους τις υποχρεώσεις** και να **υποβάλλουν την αίτηση ένταξης εντός 60 ημερών**.

**Η αίτηση ένταξης υποβάλλεται εντός εξήντα (60) ημερών** από την καταχώρηση της βαθμολογίας στο τελευταίο μάθημα (μάθημα, πτυχιακή ή πρακτική-ειδικά για την πτυχιακή και πρακτική θα πρέπει να έχει προηγηθεί τηλεφωνική επικοινωνία του φοιτητή για ενημέρωσή του από τη γραμματεία τηλ.2610962832,33 σχετικά με την ολοκλήρωσή της) και είναι δυνατόν να ανακληθεί με νέα αίτηση του ενδιαφερομένου που υποβάλλεται το αργότερο έξι (6) μήνες μετά την κατάθεση της αρχικής αίτησης (σύμφωνα με τον Ν. 4610/2019 άρθρο 43, παρ. 5).

***ΣΗΜΕΙΩΣΗ: Η ανακοίνωση αφορά φοιτητές που ολοκληρώνουν τώρα το πρόγραμμα σπουδών του πρώην ΤΕΙ και όχι παλιούς πτυχιούχους.***